****

**REPUBLIKA HRVATSKA**

# DUBROVAČKO-NERETVANSKA ŽUPANIJA

**OPĆINA TRPANJ**

**OPĆINSKO VIJEĆE**

Temeljem članka 72. stavak 1. Zakona o komunalnom gospodarstvu (Narodne novine br.68/18 oi 110/18, ,te članka 30. Statuta Općine Trpanj (Službeni glasnik Dubrovačko-neretvanske županije br. 06/13,118/18,31/20 i 20/21) Općinsko vijeće Općine Trpanj na svojoj 8. sjednici održanoj \_\_. prosinca 2022. godine, donijelo je

**P R O G R A M**

**održavanja komunalne infrastrukture u 2023. godini**

Članak 1.

Ovim Programom određuje se održavanje komunalne infrastrukture u 2023. godini na području Općine Trpanj za komunalne djelatnosti:

**1. održavanje nerazvrstanih cesta**

**2. održavanje javnih površina na kojima nije dopušten promet motornim vozilim**

**3. održavanje građevina javne odvodnje oborinskih voda**

**4. održavanje javnih zelenih površina**

**5. održavanje građevina,uređaja i predmeta javne namjene**

**6. održavanje groblja**

**7. održavanje čistoće javnih površina**

**8. održavanje javne rasvjete**

Programom iz stavka 1. ovog članka utvrđuje se:

* opis i opseg poslova održavanja s procjenom pojedinih troškova, po djelatnostima
* iskaz financijskih sredstava potrebnih za ostvarivanje programa, s naznakom izvora financiranja.

Članak 2.

U 2023. godini održavanje komunalne infrastrukture iz članka 1. ovog Programa u Općini Trpanj obuhvaća:

## Održavanje nerazvrstanih cesta

## Pod održavanjem nerazvrstanih cesta podrazumjeva se skup mjera i radnji koji se obavljaju tijekom cijele godine na nerazvrstanim cestama, uključujući i svu opremu , uređaje i instalacije, sa svrhom prohodnosti i tehničke ispravnosti ceste i prometne sigurnosti na njima (redovito održavanje), kao i mjestimično poboljšanje elemenata ceste, osiguranje sigurnosti i trajnosti ceste i cestovnih objekata i povećanje sigurnosti prometa (izvanredno održavanje), a u skladu s propisima kojima je uređeno održavanje cesta.

Održavanje nerazvrstanih cesta obuhvaća održavanje površina kojima se koristi za promet po bilo kojoj osnovi i koje su pristupačne većem broju korisnika, a nisu razvrstane prema posebnim propisima. Budući da je na području Općine Trpanj velik broj ovakvih cesta i poljskih putova , Općina Trpanj će obavljati održavanja ovakvih cesta prema prioritetima i stupnju oštećenja a samo održavanje sadrži sanaciju, tamponiranje, betoniranje i asfaltiranje cesta te nabavku i zamjenu cestovne opreme.

Sredstva za izvršenje radova navedenih u točki 1. predviđaju se u ukupnom iznosu od **26.540,00 eura** i financirati će se iz sredstava komunalne naknade.

**2. Održavanje javnih površina na kojima nije dopušten promet motornim vozilim**

Pod održavanjem javnih površina na kojima nije dopušten promet motornih vozila podrazumjeva se održavanje i popravci tih površina kojima se osigurava funkcionalna ispravnost.

Sredstva za izvršenje radova navedenih u točki 2. predviđaju se u ukupnom iznosu od **1.000,00 eura** i financirati će se iz sredstava općih prihoda i primitaka.

1. **Održavanje građevina javne odvodnje oborinskih voda**

Pod održavanjem građevina javne odvodnje oborinskih voda podrazumjeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje,prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

Sredstva za izvršenje radova navedenih u točki 3. predviđaju se u ukupnom iznosu od **1.500,00 eura** i financirati će se iz sredstava općih prihoda i primitaka.

**4. Održavanje javnih zelenih površina**

Pod održavanjem javnih zelenih površina podražumjeva se košnja,obrezivanje i sakupljanje bioploškog otpada s javnih zelenih površina, obnova,održavanje i njega drveća, ukrasnog grmlja i drugog bilja, popločenih i nasipnih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

Sredstva za izvršenje radova navedenih u točki 4. predviđaju se u ukupnom iznosu od **6.450,00 eura** i financirati će se iz sredstava općih prihoda i primitaka.

**5. Održavanje građevina,uređaja i predmeta javne namjene**

Pod održavanjem građevina i uređaja javne namjene podrazumjeva se održavanje, popravci i čišćenje tih građevina, uređaja i predmeta.

Sredstva za izvršenje radova navedenih u točki 5. predviđaju se u ukupnom iznosu od **1.000,00 eura** i financirati će se iz sredstava općih prihoda i primitaka.

**6. Održavanje groblja**

Pod održavanjem groblja podrazumjeva se održavanje, popravci i čišćenje tih građevina, uređaja i predmeta.

Sredstva za izvršenje radova navedenih u točki 6. predviđaju se u ukupnom iznosu od **1.500,00 eura** i financirati će se iz sredstava općih prihoda i primitaka.

**7. Održavanje čistoće javnih površina**

Pod održavanje čistoće javnih površina podrazumjeva se čišćenje površina javne namjene, osim javnih cesta, koje obuhvaća ručno i strojno čišćenje javnih površina od otpada, kao i postavljanje i čišćenje košarica za otpatke i ukljanjanje otpada koje je nepoznata osoba odbacila na javnu površinu ili zemljište u vlasništvu općina Trpanj.

Sredstva za izvršenje radova navedenih u točki 7. predviđaju se u ukupnom iznosu od **35.000,00 eura** i financirati će se iz općih prihoda i primitaka u iznosu od 26.540,00 eura i sredstava komunalne naknade u iznosu od 8.460,00 eura.

**8. Održavanje javne rasvjete**

Pod održavanjem javne rasvjete podrazumjeva se upravljanje i održavanje instalacija javne rasvjete, uključujući podmirivanje troškova električne energije za rasvjetljavanje površina javne nemjene.

Održavanje javne rasvjete sastoji se od redovitog godišnjeg održavanja, izvanrednog i pojačanog održavanja.

Redovito godišnje održavanje javne rasvjete odnosi se na poslove popravka kvarova i zamjene istrošenih, neispravnih ili uništenih dijelova:

- rasvjetnih stupova,

- razdjelnika i razdjelnih tijela,

- svjetiljki i rasvjetnih tijela,

- ostalih elektroinstalacijskih elemenata javne rasvjete,

- kontrole rada upravljačkih uređaja

Izvanredno održavanje provodi se odmah nakon elemetarnih nepogoda (jakih pljuskova, vjetrova,atmosferskih pražnjenja i sl.).

Pojačano održavanje odnosi se na održavanje koje se obavlja izvan redovnog održavanja a to je prvenstveno postavljanje blagdanske rasvjete i sl.

Sredstva za izvršenje radova navedenih u točki 8. predviđaju se u ukupnom iznosu od **19.910,00 eura** i financirati će se iz sredstava komunalne naknade.

Članak 3.

Ovaj Program stupa na snagu osmog dana od dana objave se u «Službenom glasniku Dubrovačko-neretvanske županije».

KLASA:363-01/22-01/01

URBROJ:2117/07-01/22-01-03

Trpanj, \_\_. prosinaca 2022.

Predsjednik Općinskog vijeća:

Ivan Veić v.r.